# Tropopausa

La tropopausa marca el límit dins l'atmosfera terrestre entre la troposfera i l'estratosfera. És una capa d'estratificació de gradient termodinàmic, que marca el límit superior de la troposfera, (a una altitud aproximada de 17 quilòmetres a l'equador i 9 quilòmetres als pols) i el límit inferior de l'estratosfera (a una altitud mitjana de 20 quilòmetres sobre el nivell del mar).
A la tropopausa, la temperatura es manté constant al incrementar l'altitud. Aquesta condició tèrmica evita la convecció de l'aire i confina d'aquesta manera el clima a la troposfera.
Segons l'Organització Meteorològica Mundial es defineix com:
| « | Límit entre la troposfera i l'estratosfera, en el que el gradient vertical de temperatura experimenta un canvi sobtat. Es defineix com el nivell més baix on el gradient mitjà és de 2 °C/km o menor, sempre que el gradient mitjà entre aquell nivell i tots els nivells superiors situats a menys de 2 km no excedeixi els 2 °C/km. Pot existir ocasionalment una segona tropopausa si el gradient vertical per sobre de la primera és de més de 3 °C/km. | » |
| — International meteorological vocabulary, OMM |||

## Temperatura

Gradient vertical de temperatura segons interval d'altitud :
| Interval d'altitud | Capa | Gradient vertical de temperatura | Gradient vertical de temperatura |
| (m) | - | (°C/km) | (°F/1000 peus) |
| 0 – 11.000 | Troposfera | 6,5 | 3,57 |
| 11.000 – 20.000 | Tropopausa | 0,0 | 0,0 |
| 20.000 – 32.000 | Estratosfera | -1,0 | -0,55 |
| 32.000 – 47.000 | Estratosfera | -2,8 | -1,54 |
| 47.000 – 51.000 | Estratopausa | 0,0 | 0,0 |
| 51.000 – 71.000 | Mesosfera | 2,8 | 1,54 |
| 71.000 – 85.000 | Mesosfera | 2,0 | 1,09 |
| 85.000 – 90.000 | Mesopausa | 0,0 | 0,0 |
Els valors del gradient vertical de temperatura mostrats a la taula són resultat del càlcul ${-dT/dz}$, de manera que:
* Si tenen signe positiu la temperatura disminueix al augmentar l'altitud en la ratio per distància especificada per interval d'altitud.
* Si tenen signe negatiu la temperatura augmenta al augmentar l'altitud en la ratio per distància especificada per interval d'altitud.
* Si són nuls la temperatura es manté constant al llarg de l'interval d'altitud especificat.

### Capa superior

La capa immediatament superior a la tropopausa -en la qual la temperatura comença a ascendir amb l'altura- és l'estratosfera, on una vegada s'han assolit els 50 km d'altura, la temperatura arriba als 0 °C. Per tant, l'estratosfera s'estén des dels 20 km fins a 48-50 km s.n.m. Conté petites quantitats dels gasos de la troposfera en densitats decreixents proporcionals a l'altitud. Inclou també quantitats molt baixes d'ozó (O₃) que filtren el 99% dels raigs ultraviolats (UV) provinents de les radiacions solars. És aquesta absorció d'UV la qual fa ascendir la temperatura fins a prop dels 0 °C. Aquest perfil de temperatures permet que la capa sigui molt estable i evita turbulències, una característica que caracteritza a l'estratosfera. Aquesta, al seu torn, està coberta per l'estratopausa, una altra capa d'inversió tèrmica als 50 km.

## Referències

* 1 2 GCCIP, 1997
* ↑ International meteorological vocabulary (en anglès). 2a edició. Geneva, Switzerland: Secretariat of the World Meteorological Organization, 1992. ISBN 92-63-02182-1.
* 1 2 Miller, 1991

## Vegeu també

* Pressió atmosfèrica
* Contaminació atmosfèrica
* Pluja àcida
* Boira fotoquímica
Viccionari